
CONSILIUL LOCAL

AL MUNICIPIULUI FOCŞANI

                                                             H O T Ă R Â R E
aprobarea încredințării în folosință gratuită pentru o perioadă de 3 ani, către Societatea Națională de Cruce Rosie – Filiala Vrancea a unui teren în suprafață de 500 mp. situat în Focșani, T 70, P 4154, ce aparține domeniului public al Municipiului Focșani, în vederea derulării proiectului ”Sub Acoperișul Crucii Roșii”


Consiliul Local al municipiului Focșani, judetul Vrancea, întrunit în ședința ordinară,

          - având în vedere proiectul de hotărâre inițiat de Primarul Municipiului Focsani – Cristi Valentin Misăilă prin care se propune aprobarea încredințării în folosință gratuită pentru o perioadă de 3 ani, către Societatea Națională de Cruce Rosie – Filiala Vrancea a unui teren în suprafață de 500 mp. situat în Focșani, T 70, P 4154, ce aparține domeniului public al Municipiului Focșani, în vederea derulării proiectului ”Sub Acoperișul Crucii Roșii”, precum și raportul comun al Serviciului administrarea domeniului public și privat, publicitate  și al Direcției Arhitectului Șef, înregistrat la nr. 61058/18.07.2018 ; 
         -  văzând avizul favorabil al Comisiei pentru buget și administrație publică și al Comisiei pentru urbanism și agricultură ;  

         - având în vedere adresele nr. 1284/21.05.2018 și nr. 1472/02.07.2018 a Societății  Naționale de Cruce Rosie – Filiala Vrancea ;
         - în baza art.36, alin.(1), (2) lit.“c” și (6) pct. 2, al art.45 alin.(3) și art.124 din Legea nr.215/2001 privind administrația publică locală, republicată, cu modificările și completările ulterioare;

H O T A R A S T E :

              Art. 1. Aprobarea încredinţării în folosinţă gratuită pentru o perioadă de 3 ani, către Societatea Națională de Cruce Rosie – Filiala Vrancea a unui teren în suprafață de 500 mp. situat în Focșani, T 70, P 4154, ce aparține domeniului public al Municipiului Focșani, în vederea derulării proiectului ”Sub Acoperișul Crucii Roșii”. Terenul este identificat în anexa la prezenta hotărâre.
           Art. 2. (1) Predarea-primirea se va face pe bază de protocol încheiat între Primăria Municipiului Focșani și Societatea Națională de Cruce Rosie – Filiala Vrancea. Se împuternicește Primarul Municipiului Focșani – Cristi Valentin Misăilă să semneze protocolul în care se vor stabili condițiile încredințării în folosință gratuită. 

                        (2) La momentul predării terenului identificat la art. 1, se va asigura și accesul la utilitățile din zonă. 
          Art. 3. Pe cale de consecință se modifică toate actele administrative subsecvente, privind acte de administrare ale bunurilor ce aparțin domeniului public al Municipiului Focșani.
            Art. 4.  Prezenta hotărâre va fi comunicată de către Serviciul administratie publică locală, agricultură, în vederea aducerii acesteia la îndeplinire, compartimentelor, birourilor, serviciilor și Primarului Municipiului Focșani, care va asigura executarea acesteia prin :

· Serviciul administrarea domeniului public și privat, publicitate,

     -    Direcția Arhitectului Șef, 
· Direcția economică.

